דרך המלך (סדרת טלוויזיה)

דרך המלך (באנגלית: Young Royals) היא סדרת דרמה שוודית המשודרת בנטפליקס. עלילת הסדרה מתרחשת בפנימייה יוקרתית בדיונית בשם הילרסקה (Hillerska Skolan), ובמרכזה סיפורו של נסיך שוודי בשם וילהלם (אדווין רידינג), הרומן המתנהל בינו לבין סימון אריקסון (עומאר רודברג), אחד מחבריו ללימודים, והדרמה שנובעת סביב כך.<ref></ref>

יוצרי הסדרה הם ליסה אמבירן, לארס בקונג וקמילה הולטר, והיא עלתה לשידור ב-1 ביולי 2021. ב-22 בספטמבר 2021 נודע כי הסדרה חודשה לעונה שנייה, אשר יצאה לאור שנה לאחר מכן, ב-1 בנובמבר 2022.<ref name="twitter.com2"></ref><ref name="moviesr.net2"></ref> ב-14 בדצמבר 2022 נודע כי הסדרה חודשה לעונה שלישית ואחרונה.<ref></ref> חמשת הפרקים הראשונים של העונה השלישית יצאו לאור יחד ב-11 במרץ 2024, ופרק הסיום יצא ב-18 במרץ 2024.<ref></ref> עם יציאת פרק הסיום יצא לאור גם ספיישל תיעודי בשם "Young Royals Forever", המעניק הצצה לאחורי הקלעים של יצירת הסדרה, דרך קטעים מתוך צילומי העונה השלישית.

== שחקנים ודמויות ==
=== ראשי ===
* אדווין רידינג – וילהלם ("וילה"), נסיך שוודיה (בהמשך – וילהלם, יורש העצר של שוודיה),<ref name="Netflix"></ref> הבא בתור לכס המלוכה של שוודיה, אחרי אחיו הבכור אריק.
* עומאר רודברג – סימון אריקסון, כוכב עולה במקהלה של הילרסקה, תלמיד חוץ עם מלגה; אחיה של שרה ומושא אהבתו של וילהלם.
* מלטה גורדינייר – אוגוסט, בן למשפחת אצולה ובן דודם מדרגה שנייה של וילהלם ואריק, תלמיד שנה שלישית בפנימייה, פרפקט וקפטן נבחרת החתירה.<ref></ref>
* פרידה ארגנטו – שרה אריקסון, תלמידת חוץ ואחותו הבכורה של סימון, החווה קשיים חברתיים בשל האוטיזם והפרעת הקשב שלה.
* ניקיטה אוגלה – פליס אהרנקרונה, תלמידה בפנימייה ובת "אצולה מודרנית".

=== משני ===

== עלילה ==
הסדרה עוקבת אחר הנסיך וילהלם, שנשלח ללמוד בפנימייה בעקבות שערורייה אודותיו שנחשפה לציבור. שם, עליו להתמודד עם אינטראקציה עם בני נוער אחרים בגילו, כל זאת תוך ניסיון להסתיר את מיניותו המתהווה ואת משיכתו החדשה אל אחד מחבריו ללימודים. כאשר הטרגדיה מגיעה, על הנסיך וילהלם לבחור: חובה או אהבה?

== סקירה ==

== פרקים ==
=== עונה 1 ===

=== עונה 2 ===

=== עונה 3 ===

== הפקה ==
=== צילום ===
[[חצר קגההולם ]]
מרבית הסדרה צולמה בחצר קגההולם , מבנה בסגנון אחוזה, הממוקם במחוז סטוקהולם שבשוודיה, ופועל בשגרה כמרכז כנסים. הסצנות שהתרחשו בארמון המלוכה צולמו בטירת סטורה סונדבי .<ref></ref><ref></ref> הסדרה נוצרה על ידי ליסה אמבירן, לארס בקונג וקמילה הולטר, ועלתה לשידור בנטפליקס ב-1 ביולי 2021. רידינג ורודברג הקליטו שניהם את שורותיהם פעם נוספת עבור הגרסה המדובבת לאנגלית.<ref name="Tonight Show"></ref> ב-22 בספטמבר 2021 נודע כי הסדרה חודשה לעונה שנייה, אשר יצאה לאור שנה לאחר מכן, ב-1 בנובמבר 2022.<ref name="twitter.com2" /><ref name="moviesr.net2" />

בפברואר 2022, נטפליקס החלה לצלם את העונה השנייה.<ref name="Vogue Scandinavia"></ref> באותה עת סרטון לקידום העונה החדשה פורסם ברשת החברתית אינסטגרם.<ref name="Instagram"></ref> צילומי העונה השנייה הושלמו במאי 2022.<ref></ref><ref></ref>

צילומי העונה השלישית החלו באפריל 2023<ref></ref> והסתיימו ביוני 2023.<ref></ref>

=== ליהוק ===
בינואר 2021, זמן רב לפני שנודע תאריך היציאה לאור של הסדרה, נודע כי אדווין רידינג, פרנילה אוגוסט, מלטה גורדינייר, פרידה ארגנטו, ניקיטה אוגלה ועומאר רודברג לוהקו לתפרידים ראשיים, וכן כי נטאלי ורלי, פליסיה טרדסון, מימי סיון, אינגלה אולסון, רני מירו, ליביה מילהאגן ודייוויד לנמן לוהקו לתפקידים משניים. רידינג לוהק לתפקיד הנסיך וילהלם, ופרנילה אוגוסט לתפקיד אמו, כריסטינה, מלכת שוודיה.<ref></ref> בהמשך נודע גם כי רודברג יגלם את דמותו של סימון, מושא אהבתו של הנסיך וילהלם.<ref></ref>

=== שיווק ===
ב-19 במאי 2021 פורסם הטיזר הרשמי של הסדרה, וב-17 ביוני 2021 פורסם גם הקדימון הרשמי שלה.<ref></ref><ref></ref> ב-15 בדצמבר 2022, רידינג ורודברג הופיעו לראשונה בטלוויזיה האמריקאית, כאורחים בתוכנית הלילה של ג'ימי פאלון, The Tonight Show Starring Jimmy Fallon, שם הם קידמו את "דרך המלך" לקראת יציאתה לאור של העונה השלישית והאחרונה שלה.<ref></ref><ref name="Tonight Show" />

== קבלה ==
=== רייטינג ===
העונה הראשונה של הסדרה הגיעה לרשימת עשר הסדרות המובילות (Top 10) ב-12 מדינות, ונצפתה בסטרימינג במשך למעלה מ-9.8 מיליון שעות ברחבי העולם בשבוע הראשון ליציאתה. במהלך אותו שבוע, העונה דורגה במקום ה-8 מבין הסדרות הנצפות ביותר של נטפליקס בשפה שאינה אנגלית.<ref> עבור השבוע שהסתיים ב-11 ביולי 2021.</ref>

העונה השנייה הגיעה לרשימת עשר הסדרות המובילות ב-26 מדינות, ונצפתה בסטרימינג במשך למעלה מ-18 מיליון שעות ברחבי העולם בשבוע הראשון ליציאתה. במהלך אותו שבוע, העונה דורגה במקום ה-3 מבין הסדרות הנצפות ביותר של נטפליקס בשפה שאינה אנגלית.<ref> עבור השבוע שהסתיים ב-6 בנובמבר 2022.</ref>

=== ביקורת ===
"דרך המלך" זכתה לשבחי המבקרים ולאהדת הקהל. אתר Rotten Tomatoes נתן לסדרה ציון של 100% בהתבסס על חמש ביקורות, ודירוג ממוצע של 8.3/10.<ref name="RottenTomatoes"></ref> הסדרה שובחה על דיוקה אל מול לחיים האמיתיים, בין השאר בזכות החלטות כמו ליהוק בני נוער לתפקידים של נערים והצגת מרקמי עור שונים, גם עם פגמים ופצעונים.<ref name="Digital Spy"></ref><ref name="Radio Times review"></ref> מבקרים וצופים מסוימים אף השוו אותה לחיוב לסדרות דומות דוגמת "אליטה", "אחת שיודעת", "הכתר" ו"סקאם".<ref name="Radio Times review" /><ref name="Digital Spy" />

דייוויד אופי מהמגזין "דיגיטל ספיי" שיבח את הסדרה על "ליהוק שחקנים שבאמת נראים בגיל שאותו הם אמורים לגלם" ו"הצגת חיי הנעורים עם אותנטיות כה-נחוצה". הוא תיאר את הסדרה כ"גרסה עדכנית של סיפור סינדרלה הקלאסי" וסיכם כי הסדרה "מצטיינת במידה הרבה ביותר [...] בנוגע לרומן המרכזי בין וילהלם לסימון".<ref name="Digital Spy" /> המבקרת פלורה קאר מהמגזין רדיו טיימס, בביקורת על שני פרקיה הראשונים של הסדרה, תיארה את הסדרה כ"צפויה אך נוגעת ללב". היא ביקרה את ה"צ'קליסט של המרכיבים החזותיים ברומנטיקת נעורים" שלדבריה פעלה לפיו הסדרה וכן את "התלות של העלילה בדמויות כמו אוגוסט", אך סיכמה כי "צוות השחקנים הצעיר והאותנטי יכול גם להעניק משב רוח רענן לצופים הצעירים יותר".<ref name="Radio Times review" />

על עונתה השנייה של הסדרה, דייטר אוסוולד ממגזין הלייפסטייל השווייצרי Display כתבה: "כמו דמויות סטנד-אפ, האוהבים בנפרד מתנגדים כל אחד לגורלם ונלחמים על אהבתם. הכימיה בין אדווין רידינג בתור הנסיך חסר הביטחון ועומאר רודברג בתור הזמר הרגיש עובד בצורה טובה אפילו יותר מבעונה הראשונה. מעריציו של אוגוסט היצור, הידוע גם כמלטה גורדינייר, יכולים לצפות להופעות גדולות יותר עם תפקיד רחב הרבה יותר – כולל שיחת טלפון חשופה עם משפחת המלוכה".<ref></ref>

על עונתה השלישית של הסדרה נכתב באתר הגרמני הפופולרי Queer.de: "משכנעת עם המון דרמה מלאת-רגש, תפניות מפתיעות ויותר עמדה פוליטית. האם אתם עדיין צופים? או שאתם כבר בוכים?".<ref></ref>

== קישורים חיצוניים ==

* 

== ביאורים ==

== הערות שוליים ==

קטגוריה:נטפליקס: תוכניות וסדרות
קטגוריה:סדרות דרמה שוודיות
קטגוריה:סדרות להט"ב
קטגוריה:סדרות נעורים